(1913-12-13)13 Desember 1913
Petropavl, Rusland, nou Kasakstan
26 Augustus 2006 (op 92)
Sjinese Girl, The Dying Swan, Miss Wong, Lady from Orient, Lost Orchid, Weeping Rose, Balinese Girl
'n Kunswerk wat deur Tretchikoff se Sjinese Meisie geïnspireer is
Vladimir Tretchikoff (13 Desember 1913 – 26 Augustus 2006) was 'n bekende Suid-Afrikaanse kunstenaar wat in Rusland gebore is. Die verkope van sy kunswerke en reproduksies daarvan is trouens die beste ter wêreld.
Hy het al talle geslaagde uitstallings in Suid-Afrika, die VSA, Kanada en Brittanje aangebied. Tretchikoff is in 1913 in Siberië gebore. Met die uitbreek van die Russiese Revolusie (1917) het hy saam met sy ouers na China gevlug, maar hulle is dood toe hy 7 jaar oud was.
Hy het reeds op 'n vroeë ouderdom talent getoon en maak daarop aanspraak dat hy op 11-jarige ouderdom 'n professionele kunstenaar was. Met die uitbreek van die Tweede Wêreldoorlog is hy in Maleisië deur die Britse regering as spotprent- en propagandakunstenaar in diens geneem. Net voor die val van Singapoer het hy sy vrou en kind op 'n skip gesit, menende dat dit na Australië op pad was.
Hy self was op 'n skip wat deur die Japanners gekelder is. Na 23 dae op 'n reddingsbootjie het hy in Java aangekom, waar hy gevange geneem is. Hy is egter na 'n paar maande weer vrygelaat, het verneem dat sy vrou inderdaad in Suid-Afrika was en het haar hierheen gevolg en hom hier gevestig.
Met sy eerste uitstalling in Suid-Afrika in die vyftigerjare, was hy reeds in ander dele van die wêreld bekend. In 1952 voltooi hy die prent Chinese Meisie, die model was Monika Pon-su-san. Die prent word 'n internasionale sukses.
Wêreldspektrum, 1982, ISBN 0908409680, volume 27, bl. 144
Rosenthal, Eric, Ensiklopedie van Suidelike Afrika, 1967
WorldCat Identities (via VIAF): 30784691
Ontsluit van "https://af.wikipedia.org/w/index.php?title=Vladimir_Tretchikoff&oldid=2038988"
Artikels met FNZA-identifiseerders
Die bladsy is laas op 11 September 2019 om 10:14 bygewerk.